open-index/open-wikipedia-markdown huggingface dataset:
Proteus-oireyhtymä

**Proteus-oireyhtymä** eli **Wiedemannin oireyhtymä** on erittäin harvinainen tauti, jonka tunnusomaisia piirteitä ovat kasvaimen tapaiset muodostumat, kudoksen mosaiikkimaiset ylikasvualueet muun muassa päässä, luissa ja ihossa. Taudissa ovat yleisiä myös rasvapaukamat, paksut luomet ja verisuonikasvaimet. Taudin syitä ei edelleenkään tiedetä, eikä siihen ole olemassa hoitoa. Taudin oireiston kuvasi kokonaisuudessaan ensimmäisenä Hans-Rudolf Wiedemann ja hänen tutkijakollegansa vuonna 1983. Taudin esiintymistiheyden arvioidaan olevan elävänä syntyvillä lapsilla 1/100&nbsp;000.

Tutkijat ovat selvittäneet Proteus-oireyhtymästä kärsivien geenimuutoksia ja geenimutaation osuutta taudin syntyyn. Yhdysvaltalaisen National Genome Research -instituutin tutkijat löysivät sairastuneissa kudoksissa mutaation geenissä AKT1.

Pilkkanimen elefanttimies saanut Joseph Merrick on kuuluisin Proteus-oireyhtymästä kärsinyt ihminen. Proteus-oireyhtymä on saanut nimensä Kreikan mytologiassa esiintyvältä muotoaan muuttavalta Proteus-hahmolta.

## Lähteet
Cs

**Cs** tarkoittaa seuraavia:

* 
* , CS, tietokonepeli
* Counter-Strike, CS, tietokonepeli
* CS-kaasu, kyynelkaasussa käytetty kemikaali
* (Lions-klubien) piirisihteeri, englanniksi Cabinet Secretary, CS
* 
* 
* 
* , koodi käytössä vuodesta 2003 vuoteen 2006 asti, koodin korvasivat ME (Montenegro) ja RS (Serbia)
* tietojenkäsittelytiede, englanniksi computer science
* 
* , koodi käytössä vuoteen 1993 asti, koodin korvasivat CZ (Tšekki) ja SK (Slovakia)
* vasemmalla kädellä, c.s., italian sanoista *colla sinistra*, nuottikirjoitusmerkintä, jolla osoitetaan instrumenttia soittava käsi.
Shiroi senshi Yamato

**Shiroi senshi Yamato** (, ) on Yoshihiro Takahashin koiramanga. Se ilmestyi vuosina 1978–1989. Yamato ja sen omistaja Ryō lähtevät kotoaan päämääränään tulla taistelukoiramestareiksi. Matkalla he kohtaavat niin ystäviä kuin vihollisia aina tavallisista koirista gorillaan ja ihmisiä tappavaan jättiläisliito-oravaan. Sarja on hyvin raaka ja koiratappeluita ihannoiva.

## Katso myös
*Hopeanuoli (manga ja anime)
*Ginga Densetsu Riki
*Ginga Densetsu Weed
*Ginga Densetsu Weed: Orion
*Kai no san kyōdai

## Aiheesta muualla
* http://www.hopeanuoli.com/Yamato
* Gingapedian Shiroi Senshi Yamato -luokka
Blake Edwards

**William Blake Edwards** (synt. William Blake Crump, 26. heinäkuuta 1922 – 15. joulukuuta 2010) oli yhdysvaltalainen elokuvaohjaaja ja -tuottaja, joka tunnetaan esimerkiksi Peter Sellersin kanssa tekemistään *[[Vaaleanpunainen pantteri]]* -komedioista. Muita hänen tunnettuja ohjauksiaan ovat *[[Aamiainen Tiffanylla (elokuva)|Aamiainen Tiffanylla]]* (1961) ja *[[10 – nainen kuin unelma]]* (1979). 

Edwards oli naimisissa laulaja-näyttelijä Julie Andrewsin kanssa. Heillä on yhteensä viisi lasta. Kaksi vanhinta ovat Edwardsin ensimmäisestä liitosta, keskimmäinen on Andrewsin ensimmäisestä liitosta ja kuopukset  pariskunta adoptoi Vietnamista 1970-luvun alussa.

Edwards on useissa elokuvissaan käyttänyt näyttelijöinä perheenjäseniään, ja ainoastaan yksi lapsista ei ole koskaan esiintynyt missään Edwardsin elokuvassa. Lisäksi Edwards on kirjoittanut useita rooleja vaimolleen, jolle loi 1990-luvulla Broadway-version musikaalistaan *Victor/Victoria*.

Viimeisinä vuosinaan Edwards vetäytyi elokuvanteosta ja siirtyi täyspainoisesti kuvanveiston ja maalaamisen pariin. Vuonna 2009 hänen töistään järjestettiin ensimmäinen julkinen näyttely.

Blake Edwards on saanut urastaan elokuvien parissa elämäntyö-Oscarin. Hän kuoli 88-vuotiaana joulukuussa 2010.

## Filmografia

## Lähteet

## Aiheesta muualla
* 
*
Golo

**Golo** voi tarkoittaa:

*golot, etninen ryhmä Sudanissa
*Golo (Sudan), kaupunki Sudanin Darfurissa
*Golo (joki), joki Korsikan saarella Ranskassa
*Golo (departementti), entinen Ranskan departementti Korsikalla
*Golo Mann, saksalainen historioitsija
* Golo (L9008), Ranskalle luovutettu yhdysvaltalainen alus, aiemmin *USS LST-973*
Honda CR-V

**Honda CR-V** on Hondan vuodesta 1995 lähtien valmistama crossover-tyyppinen automalli. Sen mallinimen lyhenteelle on annettu monta tulkintaa: *Civic Recreational Vehicle* (perustuu Honda Civicin alustalle), *Comfortable Runabout Vehicle* ja *Compact Recreational Vehicle*.

## Honda CR-V I (1995–2001)

Ensimmäisen sukupolven CR-V esiteltiin vuoden 1995 lopulla. Se oli ensimmäinen Hondan itse kehittämä crossover-malli, ja perustui kuudennen sukupolven Honda Civicin alustalle. CR-V korvasi mallistossa Honda Crossroadin, kun sen valmistus päättyi vuonna 1998.

Moottorina oli 2,0-litrainen (126&nbsp;hv) nelisylinterinen bensiinimoottori. Vaihteistona oli viisivaihteinen manuaalivaihteisto tai neliportainen automaattivaihteisto. Vetotavaksi oli valittavissa etuveto tai neliveto.

Auton lanseerauksessa Suomeen 1997 kerrottiin sitä suunniteltaessa ajatellun ihmisiä, jotka ”viettävät mielellään aikaansa ulkona ja tarvitsevat harrastuksiensa mukaan muunneltavaa maastokelpoista ajoneuvoa”. *Helsingin Sanomien* Olli Hakkarainen kuvasi ensimmäisen sukupolven CR-V:tä sekoitukseksi vähän kaikkia autolajeja: maastoautomainen yli 20 cm:n maavara, edestä katsoen henkilöautomainen, sisältä tilava ja monipuolinen tasaisine lattioineen.

Mallin lanseeraus oli suurmenestys ensin kotimaassaan Japanissa, jossa sitä myytiin vuonna 1996 yli sata tuhatta. Seuraavana vuonna Yhdysvalloissa myynti ylsi neljännesvuodelle kaavaillun tavoitteen jo kuukaudessa.

Vuonna 1999 CR-V sai muun muassa uudelleenmuotoillut puskurit. Moottorin teho nousi 147 hevosvoimaan.

## Honda CR-V II (2001–2006)

Toisen sukupolven CR-V esiteltiin syksyllä 2001. Se perustuu samalle pohjalevylle kuin seitsemännen sukupolven Civic. 

Vuoden 2002 Euro NCAP -kolaritestistä CR-V sai tulokseksi neljä tähteä viidestä. 

Syksyllä 2004 CR-V sai muun muassa uuden etupuskurin. Etusäleikköön lisättiin toinen poikittainen kromilista. 

## Honda CR-V III (2006–2012)

Kolmannen sukupolven CR-V esiteltiin syksyllä 2006. Se perustuu samalle pohjalevylle kuin kahdeksannen sukupolven Civic.

Vuoden 2007 Euro NCAP -kolaritestistä CR-V sai tulokseksi neljä tähteä viidestä.

Syksyllä 2009 auton keula- ja peräosiin tehtiin pieniä muutoksia. 

## Honda CR-V IV (2011–2018)

Neljännen sukupolven CR-V esiteltiin Los Angelesin autonäyttelyssä marraskuussa 2011. Se perustuu samalle pohjalevylle kuin yhdeksännen sukupolven Civic. 

Vuoden 2013 Euro NCAP -kolaritestistä CR-V sai tulokseksi täydet viisi tähteä. 

Vuoden 2015 alussa muun muassa puskureihin tehtiin uudistuksia. 

## Honda CR-V V (2016–)

Viidennen sukupolven CR-V esiteltiin Detroitissa lokakuussa 2016. Euroopassa malli ensiesiteltiin Geneven autonäyttelyssä maaliskuussa 2018. Se perustuu samalle pohjalevylle kuin 10. sukupolven Civic. Kiinassa tuli vuoden 2019 loppupuolella myyntiin **Honda Breeze**, joka eroaa ulkonäöltään hieman muualla myytävästä CR-V:stä.

Vuoden 2019 Euro NCAP -kolaritestistä CR-V sai tulokseksi täydet viisi tähteä.
 

## Lähteet

## Aiheesta muualla
Za ruljom

**Za ruljom** () on huhtikuussa 1928 ilmestymisensä aloittanut yksi Venäjän vanhimmista ja maan johtava autolehti ja kustantamo. Toisen maailmansodan aikana sen julkaiseminen keskeytyi ja ensimmäinen sodanjälkeinen numero ilmestyi 1956. 1971 levikki oli noin kaksi miljoonaa kappaletta, 1989 4 900 000.

Kustantamon muita julkaisuja ovat Moto (Moottoripyörä) vuodesta 1991, Avtokatalog (Autoluettelo) vuodesta 1992, Limuzin (Limousine) vuodesta 1996. Internetiin Za ruljom tuli 1999. 

Vuodesta 2000 alkoi ilmestyä Svoim silam -lehti (Omin voimin), 2001 alueellinen Za ruljom-Region ja 2002 Kupi avto (Osta auto).

## Aiheesta muualla
*Za ruljom
*Kupi avto 
*Moto 
*Archive 1928-1991
Novokuznetsk

**Novokuznetsk** () on kaupunki Tomin yläjuoksulla Kemerovon alueella Etelä-Siperiassa Venäjällä. Novokuznetskissa on noin 550&nbsp;000 asukasta, ja se on Kemerovon alueen suurin kaupunki.

## Historia
Kaupunki perustettiin alkujaan kasakkalinnoitukseksi vuonna 1618, ja sen alkuperäinen nimi oli Kuznetsk. Pikkukaupungista kehittyi alueensa merkittävin teollisuuskeskus 1930-luvulla. Vuosina 1931–1932 kaupungin nimenä oli Kuznetsk-Sibirski. Vuonna 1932 se nimettiin Stalinin mukaan Stalinskiksi. Nykyisen nimensä se sai vuonna 1961.


Kuva:НФИ КемГУ.jpg|Eräs Kemerovon valtionyliopiston rakennus.
Kuva:Собор Рождества Христова 001.jpg|Kristuksen syntymän mukaan nimetty ortodoksikirkko.
Kuva:Река Аба 003.jpg|Asuintaloja Abajoen varrella.
Kuva:Ulitsa Ordzhonikidze Novokuzneck.jpg|Novokuznetskin kaupunkia talvella.
Kuva:Fortezza Novokuzneck 11 2006.jpg|Novokuznetskin linnoitusta.


### Asukasluvun kehitys
Oheinen taulukko kuvaa Novokuznetskin kaupungin väkiluvun kehitystä.

## Talous
Novokuznetsk sijaitsee Kuznetskin teollisuusalueella. Kaupungissa on teräs-, metalli-, kone- ja kemianteollisuutta. Lisäksi läheisyydessä on kivihiilikaivoksia.


Kuva:ЗСМК Прокатное производство.JPG|Näkymä Länsi-Siperian terästehtaalta (ZSMK).
Kuva:Ильинский мост.jpg|Kaupunkiin johtavan tien silta.
Kuva:Novokuznetsk railway station.jpg|Rautatieasemaa.

## Liikenne
Novokuznetskista on rautatieyhteydet Kemerovoon, Barnauliin, Abakaniin ja Taštagoliin.

## Urheilu
Vuonna 1949 perustettu jääkiekkojoukkue Metallurg Novokuznetsk pelaa Venäjän ja Itä-Euroopan jääkiekkoliiga KHLssä.

## Lähteet

## Aiheesta muualla

* Novokuznetsk (Новокузнецк)
Resistance Records

**Resistance Records** on valkoihoisten valtaa kannattava niin sanottu White Power -levy-yhtiö, joka tuottaa, myy ja promotoi valkoisten nationalistien tekemää musiikkia ja muita oheistuotteita. Se myös julkaisee Resistance Magazine -lehteä. Resistance Records toimii National Alliancen tytäryhtiönä.

George Burd perusti levy-yhtiön Windsorissa, Kanadan Ontariossa vuonna 1993. Se omistaa myös useita pienempiä levy-yhtiöitä, tunnetuimpia ovat black metal -musiikkia julkaisevat levy-yhtiöt Cymophane Productions ja Unholy Records.
Iisalmi–Ylivieska-rata

**Iisalmen–Ylivieskan radalla** tarkoitetaan Suomen rataverkon osuutta Iisalmesta Pyhäjärven ja Haapajärven kautta Ylivieskaan. Rataosan pituus on 154,4&nbsp;kilometriä. Rataosaa kutsutaan myös *[[Kyösti Kallio]]n radaksi*. Rata kulkee valtatien 27 rinnalla. Haapajärvellä radasta erkanee Jyväskylä–Haapajärvi-rata.

Rataosuus on yksiraiteinen, ja se sähköistettiin vuosina 2020–2024. Rataosan liikenteenohjaus hoidetaan ns. radio-ohjauksen avulla, jossa liikenneohjaaja kääntää vaihteet ja turvaa kulkutiet sähköisesti ja antaa kulunvalvonnan, opastinnäyttöjen sekä rautatien linjaradion avulla junille liikkumisluvat.

VR liikennöi reitillä Iisalmi—Ylivieska taajamajunaliikennettä, päivittäin 1-2 junaa kumpaankin suuntaan. Vuonna 2006 rataosan liikennettä alettiin hoitaa Dm12-kiskobusseilla. Tätä ennen henkilöjunaliikenne Iisalmen ja Ylivieskan välillä järjestettiin veturivetoisilla junilla, kalustona Dv12-dieselveturit ja kaukoliikenteen siniset vaunut. Vuonna 2024 radan sähköistämisen myötä taajamajunaliikennettä alettiin ajaa Eil- ja Eilf-vaunuilla. Rataosan henkilöjunat pysähtyvät seitsemällä asemalla: Iisalmi, Runni, Kiuruvesi, Pyhäsalmi, Haapajärvi, Nivala ja Ylivieska.

## Historia
Rataosuus avattiin liikenteelle useassa osassa. Ensin valmistui osuus Iisalmesta Kiuruvedelle, joka otettiin käyttöön vuonna 1923. Loppuosuus avattiin liikenteelle kolmessa osassa vuonna 1925 seuraavasti: Kiuruvesi–Pyhäsalmi, Pyhäsalmi–Haapajärvi ja viimeisenä Haapajärvi–Ylivieska.

### Pyhäkummun kaivosrata
Rataosuus erkanee Iisalmen–Ylivieskan radalta Pyhäsalmen rautatieaseman itäpuolella Pyhäkummun erkanemisvaihteelta ja päättyy Pyhäkummun ratapihalle Pyhäkummun kaivoksen luokse. Rataosuus palvelee yksinomaan kaivoksen liikennetarpeita, ja sen pituus erkanemisvaihteelta Pyhäkummun ratapihan kauimmaiseen pisteeseen on 2,6&nbsp;kilometriä.

## Ratayhteyden parantaminen ja sähköistäminen
Vuosina 2020–2024 Väylävirasto toteutti hankkeen, jossa Iisalmeen rakennettiin kolmioraide ja sekä Iisalmi–Ylivieska- että Siilinjärvi–Ruokosuo-osuudet sähköistettiin. Sen kustannuksiksi on arvioitiin 55 miljoonaa euroa, josta 44 miljoonaa euroa arvioitiin kuluvan Iisalmi–Ylivieska-osuuden sähköistämiseen, 9,5 miljoonaa euroa Iisalmen kolmioraiteeseen ja 1,0 miljoonaa euroa Siilinjärvi–Ruokosuo-osuuden sähköistykseen. Sähköistys valmistui tammi–helmikuun vaihteessa 2024. Sähköistys sai Liikenne- ja viestintäviraston käyttöönottoluvan 4. maaliskuuta 2024 ja ensimmäinen sähkövetoinen kaupallisen liikenteen juna ajettiin 7. maaliskuuta 2024. Sähkövetoinen matkustajaiikenne alkoi 15. joulukuuta 2024, jolloin Dm12-kiskobussit korvattiin Eil- ja Eilf-vaunuista koostuvilla junilla.

## Lähteet

## Aiheesta muualla

* kirjastovirma.fi: Iisalmi–Ylivieska – Suomen pisin kaupunkirata 
* Iisalmen - Ylivieskan rataa vihkimässä, Suomen Kuvalehti, 07.08.1926, nro 32, s. 24, Kansalliskirjaston digitaaliset aineistot
* Päivää vaille vuosi : Salamyhkäinen tarina Iisalmen-Ylivieskan radan rakennusajalta. Hakkapeliitalle kirjoittanut V. Makkonen, Hakkapeliitta 3.8.1929, nro 31, s. 14, Kansalliskirjaston digitaaliset aineistot
Tšita

**Tšita** () on Taka-Baikalian aluepiirin pääkaupunki Ingodan ja sen lisäjoen Tšitan yhtymäkohdassa Kaakkois-Siperiassa Venäjällä, Baikaljärvestä itään.

## Historia
Venäläiset perustivat Tšitan 1653 ja kaupunki siitä tuli 1851. Kaupunki toimi 1800-luvulla karkotuspaikkana. Tšita oli Taka-Baikalian oblastin pääkaupunki vuoteen 1917 asti. Venäjän sisällissodassa alue oli Japanin tukeman kasakka-atamaani Grigori Semjonovin hallitsema 1918–1920. Vuonna 1920 Tšitasta tuli Kaukoidän tasavallan pääkaupunki. Kaupunki liitettiin Neuvosto-Venäjään 1922, jonka jälkeen se kuului Itä-Siperian maakuntaan. Tšitan alue perustettiin vuonna 1937, ja sen nimi muutettiin nykyiseksi Taka-Baikalian aluepiiriksi vuonna 2008.

## Asukasluvun kehitys

## Talous
Tšitassa on kone-, kemian-, nahka-, metsä-, tekstiili- ja elintarviketeollisuutta. Se on myös merkittävä kaivoskaupunki, joka tuottaa kivihiiltä, kultaa, rautaa, volframia ja molybdeeniä.

## Liikenne
Kaupunki on Siperian radan varrella ja sieltä haarautuu rata Kiinaan ja Mongoliaan. Kaupungissa on myös tärkeä lentokenttä.

## Oppilaitokset
Kaupungissa on lääketieteellinen instituutti ja teknillisiä oppilaitoksia.

## Lähteet
HOS (järjestö)

**HOS** oli kroatialaisen äärioikeistolaisen Hrvatska Stranka Prava (HSP) -puolueen sotilaallinen siipi Jugoslavian hajoamissotien alkuvaiheissa. Puolisotilaallisen HOS:n ja Kroatian kansalliskaartin välillä oli suuria kahnauksia. Dobroslav Paraga, HSP:n johtaja pidätettiin marraskuussa 1991. HPS/HOS:ta pidetään toisen maailmansodan aikaisen ustashan seuraajana. Ustasha terrorisoi ja tappoi Kroatian juutalaisia ja Serbian ortodokseja tavalla jota natsitkin kauhistelivat. HOS ei käyttänyt aseistettuja panssariajoneuvoja kuten Kroatian kansalliskaarti ZNG, sen kilpailija. HOS teki sissi-iskuja ja jalkaväkihyökkäyksiä serbisissejä ja Jugoslavian liittoarmeijaa vastaan sekä puolusti joitakin Kroatian kyliä.
Geely

**Geely** (), täydellisemmältä nimeltään **Zhejiang Geely Holding Group Co., Ltd.** (), on eräs Kiinan suurimpia autonvalmistajia. Vuonna 2015 yhtiö raportoi valmistaneensa kaikkiaan 509&nbsp;863 autoa (nousua edellisvuoteen). Tuotantomääriltään yhtiö lukeutuu Kiinan kymmenen suurimman autonvalmistajan ryhmään. Yhtiön valmistama Geely GC9 -automalli nimettiin Kiinassa vuoden 2016 autoksi. Tätä mallia myytiin 32&nbsp;570 kappaletta vuoden 2015 aikana. Yhtiön myydyin automerkki (autosarja) oli kuitenkin Emgrand (204&nbsp;800 myytyä autoa 2015), erityisesti suosittiin mallia Emgrand EC7.

Yhtiömuodoltaan Geely on julkinen osakeyhtiö, ja yhtiön osake noteerataan Hongkongin pörssissä (0175). Vuonna 2015 talouslehti Fortune asetti yhtiön sijalle 477 viidestäsadasta maailmanlaajuisesti Fortune Global 500 -listallaan tarkastelemastaan suuriyrityksestä.

Vuonna 2000 Geely Group perusti Pekingiin yksityisen yliopiston, jonka englanninkielinen nimi on Geely University. Geely aloitti autojen kokoamisen Iranissa vuoden 2004 lopulla ja allekirjoitti toukokuussa 2005 sopimuksen malesialaisen yhteistyökumppanin kanssa aikoen valmistaa yhdessä 30&nbsp;000 autoa vuoden 2005 loppuun mennessä. Geely osti ruotsalaisen Volvo-henkilöautot yhdysvaltalaiselta Fordilta. Kauppa varmistui maaliskuussa 2010.  Helmikuussa 2013 Geely Group osti Lontoon taksiyhtiön. Geely investoi samalla uusien Lontoon taksiautojen kehittelyyn ja tuotantoon.

Geely Groupin automerkit tai -mallisarjat olivat vuoden 2016 alussa: Geely, Gleagle, Emgrand, Shanghai Maple ja Englon (Shanghai LTI).

Vuonna 2021 Geely perusti uuden automerkin nimeltä Zeekr. Sen on tarkoitus kilpailla Kiinassa ylemmän luokan sähköautojen markkinoista mm. Teslan kanssa.

## Malleja

* Geely Binrui on vuodesta 2018 lähtien valmistettu keskiluokan sedan-korinen automalli.
* Geely Icon on vuodesta 2020 lähtien valmistettu crossover-tyyppinen automalli.
* Geely Xingrui on vuodesta 2020 lähtien valmistettu ylemmän keskiluokan automalli.
* Geely Xingyue on vuodesta 2019 lähtien valmistettu crossover-tyyppinen automalli.
* Geely Xingyue L on vuodesta 2021 lähtien valmistettu crossover-tyyppinen automalli.

## Kuvia

201607 Geely Corp.jpg|Geelyn päämaja.
Geely assembly line in Beilun, Ningbo.JPG|Geely-autojen kokoonpanolinjaa Ningbon autotehtaalla.
Главное здание Университета Джили в Пекине.jpg|Geely Groupin perustaman yksityisen  Geely Universityn päärakennus Pekingissä.
Emgrand EC8 front view.jpg|Geely Emgrand EC8.
Emgrand EX7 2.0 GL 2013 (11214246974).jpg|Geely Emgrand EX7 (2013).
Geely GE concept car - Auto Shanghai 2011.jpg|Geely GE -luksusauto Shanghain autonäyttelyllä 2011.
Geely EC7 EV.jpg| Emgrand EC7 (2015).
Geely EC7 EV1.jpg|Emgrand EC7:n sähköautoversio (2015).


## Lähteet

## Aiheesta muualla

* Rolls-Royce Phantom-Plagiat. Darum baut Geely den Lolls-Loyce (4.5.2009)   (autobild.de)
* Vehicles (Geelyn automallit)   (geely.com)
* About Geely  (geely.com)
* Geely (Haoking)  (geely.com)
National Alliance

The **National Alliance** on Yhdysvalloissa perustettu valkoisten nationalistien organisaatio, jonka jäsenyys perustuu rotuun: jäsenen tulee kuulua valkoiseen rotuun, eli hänellä tulee olla eurooppalaiset sukujuuret eikä hän saa olla juutalainen. Joskus jäsenet leimataan myös uusnatseiksi.

## Historia
Organisaation perusti entinen fysiikan professori William Pierce 1974, joka kirjoitti salanimellä Andrew MacDonald kirjan *[[Turnerin päiväkirjat|The Turner Diaries]]*, joka käsitteli ”valkoista vallankumousta” Yhdysvalloissa. National Alliance uudelleenorganisoitiin aikaisemmasta National Youth Alliance -ryhmästä. National Youth Alliance oli muotoutunut kuvernööri George Wallacen vuoden 1968 presidentinvaalikampanjan organisaation Youth for Wallacen jäänteistä.

Pierce on aiemmin yhdistetty George Lincoln Rockwelliin, American Nazi Party -puolueen salamurhattuun johtajaan. Piercen kuoltua syöpään 2002 hänen seuraajakseen tuli Erich Gliebe. Huhtikuussa 2005 enemmistöpuolueryhmä vaatii Glieben vetäytymistä tehtävistään. Glieben kieltäydyttyä toisinajatteleva ryhmä muodosti National Vanguard -organisaation. Hiukan tämän jälkeen Gliebe kuitenkin vetäytyi tehtävistään ja osoitti Shaun Walkerin seuraajakseen organisaation puheenjohtajana.

National Alliancen keskeinen poliittinen ydinsisältö on ”white survival” eli valkoisten olojen parantaminen ja turvaaminen. Ryhmän tavoitteena on turvallinen ”kotimaa” Pohjois-Amerikan sisällä demografisten muutosten avulla, kuten valkoisten syntyvyyden nostamisella ja ei-valkoisten maahanmuuttoa vähentämällä. Jokaisena ystävänpäivänä the National Alliance jakaa ”Love Your Race” (”Rakasta rotuasi”) -mainoslehtisiä.

## Antisemitismi
National Alliance taistelee juutalaisten väitettyä ylivaltaa vastaan. Ryhmän mukaan juutalaiset käyttävät negatiivista vaikutusvaltaa miltei jokaisella amerikkalaisen yhteiskunnan tasolla. Se on pitkään väittänyt, että juutalaiset kontrolloivat sekä uutisia että viihdeteollisuutta Yhdysvalloissa. Pamflettia *[[Who Rules America?]]* on jaettu sadoille tuhansille organisaation perustamisen jälkeen. Syyskuun 11. päivän iskujen National Alliance väittää johtuvan Yhdysvaltain tuesta Israelille. Sen mukaan myös pernaruttoiskut vuonna 2001 olivat Israelin Mossadin suunnittelemia ja toteuttamia, jotta Yhdysvallat hyökkäisivät Israelin pitkäaikeisen vihollisen, Irakin, kimppuun.

## Rahatilanne
Ennen Piercen kuolemaa SPLC ja FBI arvioivat National Alliancen olevan parhaiten rahoitettu ja organisoitu valkoisten nationalistien ryhmittymä Yhdysvalloissa. Vuonna 2002 sillä arvioitiin olevan noin 1&nbsp;500 jäsentä ja vuosittaisia tuloja noin miljoona dollaria.

National Alliance omistaa Resistance Records -nimisen white power -levy-yhtiön. Sillä on myös oma radio-ohjelma, *[[American Dissident Voices]]*.

## Aiheesta muualla
*The National Alliancen kotisivu
*The Anthrax Attacks
*American Dissident Voices lähetyksiä sekä järjestön muita artikkeleita suomeksi
Kuunari

**Kuunari** on kaksi- tai useampimastoinen pitkittäistakiloitu purjealus, jonka etummainen masto ei ole pitempi kuin taaempi tai taaemmat mastot. Etummainen masto eli fokkamasto voi olla osittain varustettu raakapurjeilla. Pitkittäistakila mahdollistaa aluksen käsittelyn pienemmällä miehistöllä verrattuna raakapurjeisiin vastaavankokoisessa aluksessa. Maailman suurin kuunari oli yhdysvaltalainen vuonna 1902 valmistunut *Thomas W. Lawson*, jossa oli seitsemän mastoa. Pienen miehistön vuoksi purjeiden nostamiseen tarvittiin moottorien apua. 

**Kahvelikuunari** eli **hoilo** on alus, joka on takiloitu kahveli- ja latvapurjein ja jossa ei ole lainkaan raakapurjeita.

**Brigantiini** on kaksimastoinen purjealus, jonka fokkamasto on täystakiloitu. Mikäli aluksen molemmat mastot ovat täystakiloituja, on kyseessä priki.

**Kuunarilaiva** eli **kuunariparkki** on kolme- tai useampimastoinen alus, jonka keulamasto on varustettu raakapurjeilla ja iso- ja perämasto(t) kahveli- ja latvapurjeella. Kolmimastokuunarilaivaa kutsutaan myös **barkentiiniksi**.

## Lähteet

## Aiheesta muualla
EVO

**EVO** tai **Evo** tarkoittaa seuraavia asioita:

* Evo, Lammin kylä
* evo, brittiläinen autoihin keskittynyt aikakauslehti
* Mitsubishi Lancer Evolution, ”Evo”, automalli
* Evo, Philippe Keyaertsin suunnittelema ja Eurogamesin julkaisema dinosaurusaiheinen lautapeli
* *[[E.V.O.: Search for Eden]]*, Super Nintendon videopeli
* .evo, tiedostopääte FredFredricksonin pelissä
* .EVO, HD DVD -videotiedostojen tiedostopääte
* erikoisvaltionosuus, EVO, koulutuksen ja tutkimuksen perusteella sairaalalle myönnettävä avustus
* Lancia Delta Integrale ”Evolution”, automalli
* EVO: slangisanonta, joka tarkoittaa "Et Vaan Osaa". Voidaan käyttää sekä substantiivina: "Oot ihan evo!" että verbinä: "Mä evotan tän tietsikan kans!"

## Katso myös
Evoon liittyvät myös seuraavat:
* Evo Morales (s. 1959), Bolivian ent. presidentti
* Hämeen ammattikorkeakoulun metsäyksikkö, vanhalta nimeltään Evon metsäopisto, metsäalan koulutus-, tutkimus- ja kehitysyksikkö, Hämeenlinnan Lammilla
* Evon retkeilyalue, valtion retkeilyalue Hämeenlinnan Lammilla.
Filemon ja Baukis

**Filemon** (, ) ja **Baukis** (, ) ovat kreikkalaisessa mytologiassa vanha fryygialainen aviopari, joka ainoina ihmisinä kaupungissaan osoitti vieraanvaraisuutta naamioituneita jumalia, Zeusta ja Hermestä, kohtaan.

Zeus ja Hermes saapuivat fryygialaiseen kaupunkiin tavallisiksi maalaisiksi pukeutuneina ja alkoivat kysellä kaupunkilaisilta yösijaa. He olivat kysyneet kaikilta muilta saapuessaan Baukiin ja Filemonin rähjäiselle mökille. Vaikka pariskunta oli köyhä, he olivat rikkaita naapureitaan kohteliaampia. Ruokaa ja viiniä vieraille tarjottuaan Baukis huomasi, että vaikka hän oli täyttänyt vieraiden lasit moneen kertaan, viininkaadin oli edelleen täynnä. Baukis ymmärsi, että hänen vieraansa olivat todellisuudessa jumalia, ja pudottautui polvilleen. Hänen miehensä teki samoin. Filemon ajatteli, ettei vaatimaton ateria ollut jumalallisille vieraille tarpeeksi hyvä, ja hän päätti pyydystää, tappaa ja valmistaa vierailleen ateriaksi talon pihalla kulkevan hanhen. Mutta kun Filemon meni pyydystämään hanhea, se pakeni Zeuksen syliin. Zeus sanoi, ettei hanhea tarvitsisi teurastaa, vaan Filemonin ja Baukiin tulisi lähteä kaupungista. Zeus kertoi aikovansa tuhota kaupungin ja kaikki ihmiset, jotka olivat torjuneet hänet. Hän kehotti Filemonia ja Baukista kiipeämään vuorelle ja olemaan vilkaisematta taakseen ennen kuin olisivat saavuttaneet huipun.

Kiivettyään vuorelle Filemon ja Baukis katsoivat taakseen ja näkivät, että tulva oli tuhonnut kaupungin. Zeus oli kuitenkin muuttanut heidän mökkinsä koristeelliseksi temppeliksi. Pariskunnalle annettiin myös yksi toive. He sanoivat haluavansa pysytellä yhdessä ikuisesti ja vartioida temppeliä kuolemaansa saakka. Heidän kuoltuaan he muuttuivat toisiinsa kietoutuneiksi puiksi, tammeksi ja lehmukseksi.

## Lähteet
* Mills, A. (2003). Baucis and Philemon. *Mythology: Myths, Legends, & Fantasies.* :76–77. .
* Ovidius: *Muodonmuutoksia* VIII, 611.

## Aiheesta muualla
Filoktetes

**Filoktetes** (, ) oli kreikkalaisessa mytologiassa Herakleen läheinen ystävä ja Pariin surmaaja.

Filoktetes sai Herakleen jousen ja nuolet, koska ainoana kykeni sytyttämään hänen hautarovionsa. Filoktetes aikoi hyökätä seitsemällä laivalla Troijaa vastaan, mutta matkalla käärme puri häntä Khrysen saarella. Purema alkoi märkiä ja haista niin pahalle, että miehistö Odysseuksen neuvosta jätti hänet Lemnokselle.

Lemnoksella Filoktetes sai kärsiä yksin kymmenen vuotta, kunnes Odysseus haki hänet. Tietäjä Helenos oli ennustanut, että Troijan sotaa ei voitettaisi ilman Herakleen nuolia. Kun Filoktetes ampui Pariin Herakleen jousella ja nuolilla, Troijan tuho varmistui.

Aiskhylos, Sofokles ja Euripides ovat käsitelleet Filoktetesta tragedioissaan. Tunnetuin näistä esityksistä on Sofokleen *[[Filoktetes (Sofokles)|Filoktetes]]*.

## Aiheesta muualla

* Philoctetes  Encyclopedia Mythica
Matthias Flacius

**Matthias Flacius** (,  3. maaliskuuta 1520 – 11. maaliskuuta 1575) oli luterilainen teologi ja uskonpuhdistaja. Flacius toimi Wittenbergissä heprean professorina ja kirjoitti ensimmäisen protestanttisen kirkkohistorian, ns. *Magdeburgin senturiain* julkaisija.
Erik Fleming

**Erik Fleming** (1487 Kuitia, Parainen – 1548) oli suomalainen sotilas, valtaneuvos, Kuitian kartanonherra ja jonkin aikaa myös koko Suomen käskynhaltija. Hän johti veljensä Ivarin kera sotajoukkoa, joka karkotti tanskalaiset Suomesta vuonna 1523. Hän oli Etelä-Suomen laamanni vuodesta 1525 ja omana aikanaan Suomen vaikutusvaltaisin mies.

Fleming sai läänitykseksi Raaseporin läänin vuonna 1528, ja myöhemmin samana vuonna hän perusti Tammisaaren kaupungin. Vuonna 1542 vuorityöstä kiinnostunut Fleming perusti Ojamon kaivoksen Lohjan pitäjään. Hän peri isältään silloisen Syrjän eli Suitian kartanon, jossa hän, toisin kuin isänsä, myös asui aika ajoin.

## Katso myös
* Fleming (suku)

## Lähteet

## Aiheesta muualla
*Rautateollisuuden synty: Erik Fleming sekä Nybyn ruukki ja Ojamon kaivos 
*Fleming, Erik (1487–1548), Kansallisbiografia.fi
*Erik Fleming, Svenskt biografiskt handlexikon 
*Erik Fleming, Svenska adelns ättar-tavlor 
*Erik Fleming, Frälsesläkter i Finland intill stora ofreden
Henrik Klaunpoika Fleming

**Henrik Klaunpoika Fleming** (15. elokuuta 1584, Åkersholm, Suomi 7. marraskuuta 1650, Tukholma) oli suomalainen sotilas ja valtiomies. Hän oli Turun linnan isännän Klaus Hermaninpoika Flemingin ja Elin Henriksdotter Hornin (k. 1609) poika. Fleming kirjoitti yhden ensimmäisistä ruotsinkielisistä omaelämäkerroista. Teos oli tarkoitettu hänen lapsilleen ja se sisältää värikkäitä kertomuksia hänen varhaiselämästään.

Hän aloitti uransa Ruotsin kuninkaan Kaarle IX:n hovijunkkarina ja osallistui kuninkaansa mukana sotaretkille. Kustaa II Adolfin tultua kuninkaaksi Henrik Fleming oli ratsumestarina sodissa Tanskaa ja Venäjää vastaan. Hän tuli Viipurin läänin ja Savonlinnan läänin käskynhaltijaksi vuonna 1617, lisäksi Kymenkartanon läänin käskynhaltijaksi vuonna 1618, Karjalan maarykmentin komentajaksi ylennettynä everstiksi 1618, maaherraksi Inkeriin vuonna 1620, Suomen ratsuväen ylipäälliköksi 1622 ja vara-amiraaliksi vuonna 1628. Hän valloitti Jämtlandin vuonna 1644.

Henrik Fleming avioitui ensimmäisen kerran vuonna 13. maaliskuuta 1608 Salemissa Ruotsissa Ebba Bååtin (k. 1630) kanssa. Puolison vanhemmat olivat Erland Johansson Bååt sekä Margareta Beurraeus. Avioliitosta syntyivät lapset Märta Fleming (k. 1666), Johan Fleming, Helena Fleming, Erik Fleming (19. helmikuuta 1616, Edeby–19. huhtikuuta 1679, Botkyrka), Claes Fleming (n. 1617–15. tammikuuta 1669, Västrum), Henrik Fleming (21. joulukuuta 1625–3. toukokuuta 1697), Erland Fleming sekä Margareta Fleming (k. 1684).

Henrik Fleming avioitui toisen kerran vuonna 1633 Sigrid Kurtzelin kanssa. Toisesta avioliitosta syntyivät lapset Maria Elisabet Fleming sekä Jakob Fleming. Henrik Flemingin omistuksessa oli myös Turun Hirvensalossa edelleen sijaitseva säterivapautta nauttinut rälssitila Friskalan kartano. 

Henrik Fleming haudattiin kuoltuaan Mynämäen kirkkoon. Hänen puinen epitafinsa vuodelta 1624 löytyy edelleen kirkon seinältä. Mynämäen kirkon arvokkain taideteos on Henrik Flemingin suvun muurihaudalla oleva saksalaisesta liituhiekkakivestä vuonna 1632 veistetty hautamuistomerkki. Henrik Flemingin haarniska siirrettiin vuonna 2017 näytille Hämeen linnaan

## Katso myös
* Fleming (suku)

## Lähteet
*https://runeberg.org/sbh/a0338.html
*http://www.nba.fi/seikkailut/seikkailu1/seikkailu4.htm 

### Viitteet
Gaius Flaminius

**Gaius Flaminius** (k. 217 eaa.) oli roomalainen valtiomies. Hän kuului plebeijisukuun ja oli *[[homo novus]]* eli sukunsa ensimmäinen senaattiin päässyt. Vuonna 232 eaa. Flaminius oli kansantribuunina, jolloin hän sai voimaan lain (*lex flaminia*), jonka mukaan laajoja alueita Pohjois-Italiasta voitiin jakaa köyhille roomalaisille siirtolaisille. Vuonna 227 eaa. Flaminius toimi preettorina ja Sisilian ensimmäisenä maaherrana. Vuonna 223 eaa. hän oli konsulina ja voitti kelttiläisen insubrien heimon. Flaminius vietti voitostaan triumfin senaatin vastustuksesta huolimatta. Ollessaan kensorina vuonna 220 eaa. hän pani toimeen uudistuksia comitia centuriata -kokouksissa. Hän myös rakennutti Roomasta pohjoiseen vievän sotilastien, Via Flaminian. Vuonna 217 eaa. Flaminius komensi armeijaa, joka lähetettiin Pohjois-Italiaan karthagolaista sotapäällikköä Hannibalia vastaan. Flamnius kuitenkin kukistettiin Trasimenusjärven taistelussa, ja hän sai surmansa. Hän oli kansanvaltaisena poliitikkona Gracchusten edelläkävijä.

## Lähteet
* 
*
Herman Fleming

**Herman Pietarinpoika Fleming** (n. 1520–1583) oli suomalainen valtaneuvos, sotilas ja Louhisaaren kartanon omistaja. Hän taisteli Virossa ja Suomessa vuodesta 1570. Hän tuli Suomen sotaväen ylipäälliköksi vuonna 1574 ja Narvan käskynhaltijaksi vuonna 1582. Hän toimi myös Etelä-Suomen laamannina, oli Kustaa Vaasan luottamusmies. Amiraali, Hämeen, Tallinnan ja Viipurin linnanpäällikkönä sekä Suomen käskynhaltija.

Flemingien suku asui ja omisti Askaisissa Louhisaaren kartanon. Herman sai sen perintönä isältään Pietarilta 1543. Flemingien suku lienee lähtöisin Flanderista tai Brandenburgista, mistä suku Pommerin kautta siirtyi Ruotsiin ja Tanskaan.

## Katso myös
* Fleming (suku)

## Lähteet
* Louhisaaren historiaa *Museovirasto*
* Suku Fleming *Juha Sinivaara*
Flagellantit

**Flagellantit** olivat 1200–1400-luvuilla esiintyneitä uskonnollisia liikkeitä, joiden jäsenet ruoskivat ruumistaan synnin aiheuttaman turmeluksen kuolettamiseksi. Erityisesti tätä käytettiin katumuksen osoittamiseksi mustan surman aikana, jotta Jumala lopettaisi epidemian. Paavi Klemens VI kielsi vuonna 1349 liikkeen, jota hän piti uhkana omalle asemalleen. Sen jälkeen heitä alettiin vainota ja polttaa rovioilla.  Ruoskijoista käytetty nimitys *flangellantit* pohjautuu latinan ruoskimista tarkoittavaan *flagellare*-sanaan.

## Liikkeen alku
Ensimmäinen kuvaus ilmiöstä on vuodelta 1210. Keski-Italian Perugiassa kaupungin asukkaat olivat alkaneet ruoskia itseään. Mukana olivat niin aateliset kuin aatelittomat, nuoret ja vanhat, ja he kulkivat kaupungin kaduilla vailla rihman kiertämää. Jokaisella oli nahkaremmeistä tehty raippa. Ilmiön kirjaaja munkki Justinos arveli, että käyttäytymisen taustalla oli laittomuuksien ja epäjärjestyksen lisääntyminen, jota piiskaajat halusivat katua ja sovittaa.

Itsensä kiduttamista oli tehty kristittyjen munkkien ja erakkojen keskuudessa jo ennen flagellantteja. Piinaaminen katsottiin katumuksen ja hurskauden osoitukseksi. Munkit saattoivat käyttää paljaalla iholla rengashaarniskaa kuolettaakseen lihansa. Toiminta levisi 1200-luvulla luostarien ulkopuolelle kaikkiin yhteiskuntaluokkiin. Naiset osallistuivat siihen yleensä sisätiloissa. Samalla liike muuttui fanaattiseksi: toiminnalla haluttiin saada synnit anteeksi ja kuolemanjälkeinen palkkio.

## Liikkeen kukistaminen
Vähitellen liikkeestä tuli rasite yhteiskuntarauhalle. Flagellantit syyttivät muita epäuskoisiksi ja paholaisen kanssa liittoutuneiksi. He vainosivat juutalaisia. Kirkko piti epäkohtana sitäkin, että papisto syrjäytyi syntien anteeksisaamisesta ja synninpäästöstä. Niinpä paavi kielsi itsensä ruoskimisen ja julisti liikkeen kerettiläiseksi vuonna 1261. Toiminta laantui Italiassa, mutta sen voittokulku jatkui muualla Keski-Euroopassa. Ruttoepidemian eli mustan surman puhkeaminen 1340-luvulla synnytti liikkeen uuden kukoistuksen. Tällöin sen vahvoja tukialueita olivat Speyerin ja Strasbourgin seudut. Muuallakin Saksassa liike sai kannatusta ja kiertävät flagellantit otettiin usein vastaan riemuiten kirkonkellojen soidessa.

Yksi flagellanttien lahko oli kuolleistaherättäjät. He yrittivät palauttaa kuolleet henkiin itseään ruoskimalla. Paavi ja Saksan piispat tuomitsivat kuolleistaherättäjät kerettiläisinä kuolemaan vuonna 1349. 

Liike nousi esille vielä vuonna 1399 Modenassa, jossa yhden miehen näky synnytti kansanliikkeen. Sen johtajat poltettiin kerettiläisinä roviolla. Saksassa nousi vuonna 1414 esille mies, joka julisti itsensä profeetaksi ja alkoi johtaa flagellanttien ryhmää. Hänet poltettiin samana vuonna roviolla. Tätä pidetään liikkeen loppuna.

## Lähteet

## Aiheesta muualla

* 
* 
*
Herman Klaunpoika Fleming

**Herman Klasson Fleming** (1619–1673) oli suomalainen valtaneuvos, amiraali ja  Suomen kenraalikuvernööri. Hän oli myös Liperin vapaaherra. 

Herman Fleming syntyi 17. syyskuuta 1619 Askaisissa. Hän valmistui ylioppilaaksi 1637 Uppsalassa ja opiskeli 1640 Leidenissä. Hän opiskeli laivanrakennusta Hollannissa ja matkusti myös Ranskaan. Hän palveli hollantilaisella sotalaivalla useissa meritaisteluissa 1642, ja palattuaan kotimaahan hänestä tuli sotalaivan kapteeni Ruotsin laivastossa 1644. Vuonna 1645 hän sai amiraalin arvon, ja vuonna 1650 hänestä tuli valtaneuvos.

Hän tuli Tukholman käskynhaltijaksi ja amiraliteettineuvokseksi vuonna 1650. 
Hän yleni nopeasti virkauralla ja saavutti erityisesti Kaarle X Kustaan suosion. Hän toimi kamarikollegion presidenttinä vuosina 1653–1660 ja tuli peruutuskollegion puheenjohtajaksi (neljännesreduktio) vuonna 1655. Toimiessaan neljännesperuutusta varten asetetun kollegion puheenjohtajana Fleming joutui kuitenkin ylhäisaatelisten säätytoveriensa vihoihin ja syrjäytettiin kuninkaan kuoltua 1660 valtionvarainhoitajan tehtävistä sekä holhoojahallituksen jäsenyydestä. 

Herman Fleming määrättiin Suomen kenraalikuvernööriksi, jona hän toimi vuosina 1664–1669. Hän vahvisti sotaväen taloudellista tilannetta saamalla Savon ja Karjalan värväyksen pariin. Edeltäjiensä tavoin hän piti suomenkielen taitoa tärkeänä ja otti sen huomioon virkanimityksissään. Hän kiinnitti erityisesti huomiota itärajan turvallisuuteen.

Fleming vihittiin avioliittoon Kristina Rosladinin kanssa vuonna 1645.

Paroni Herman rakennutti uusiksi Louhisaaren linnan. Vuonna 1655 valmistunut kartanon päärakennus on yksi Suomen harvoista italialaisesta palladiolaisesta arkkitehtuurista vaikutteita saaneista linnoista. Päärakennusta sekä sivurakennuksia ympäröi englantilaistyylinen puisto ja kokonaisuus muodostaa yhden Suomen parhaiten säilyneistä kartanomiljöistä. Kartanon yläkerrassa on katto- ja seinämaalauksia 1600- ja 1700-luvuilta.

Liperin suurpitäjä läänitettiin vuonna 1651 vapaaherrakunnaksi, ja Flemingistä tuli sen ensimmäinen  lääninherra.

Hermanin isä Ritari Claes Fleming (1592–1644), oli maaherrana ja amiraalina, ja kaatui Femernin meritaistelussa. Hänen palveluksensa ja ansioidensa johdosta kuningatar 26. maaliskuuta 1651 korotti hänen lapsensa vapaaherroiksi ja -herrattariksi, mukaan lukien Hermanin. Heidän sukunsa jatkuu tähän päivään saakka, eli ei ole sammunut mieskannalta. Ruotsissa elää edelleen *vapaaherra Fleming af Liebelitz* -nimisiä ihmisiä.

Hermanin poika oli paroni Claes Fleming af Liebelitz (1649–1685), aatelissäädyn maamarsalkka, ja Ruotsin valtiovarainhoitaja eli kamarimestari, valtaneuvos myös. 10. joulukuuta 1687 kuningas Kaarle XI korotti hänen leskensä ja lapsensa kreivilliseen arvoon. Tämä sukuhaara kuitenkin sammui mieskannalta 15. marraskuuta 1729, joten enää ei ole olemassa kreivi Flemingejä.

## Katso myös
* Fleming (suku)

## Lähteet
Ivar Fleming

**Ivar Fleming** eli **Iivari Jaakkimanpoika Fleming** (s. 1487 – k. 1548) oli suomalainen valtaneuvos ja Nyynäisten herra. Hän oli syntyisin Kuitian kartanonherrain suvusta. Fleming oli Pohjois-Suomen laamanni vuodesta 1524. Hän johti veljensä Erikin kanssa sotilaita, jotka karkottivat tanskalaiset Suomesta vuonna 1523.

## Katso myös
* Fleming (suku)

## Lähteet

## Aiheesta muualla
* Kansallisbiografia
Johan Fleming

**Johan Fleming** (1578–1599) oli Viikin vapaaherran ja Kuitian kartanonherran, Klaus Eriksson Flemingin ja Ebba Stenbockin (Kustaa Vaasan kolmannen vaimon sisar) poika, ainoa heidän yhteisistä pojistaan, joka oli elossa Klaus Flemingin kuollessa 1597. Hänet mestattiin Turun verilöylyssä. Hänen viimeiset sanansa olivat: "Kuolen uskoni puolesta", millä hän tarkoitti katolisuutta ja uskollisuutta lailliselle kuninkaalle Sigismundille.
## Katso myös

* Fleming (suku)

## Lähteet
Klaus Hermaninpoika Fleming

**Klaus Hermansson Fleming** (n. 1550–1616) oli suomalainen sotilas ja historiallinen kirjailija. Hän oli Herman Flemingin poika. Hän toimi Savonlinnan isäntänä vuodesta 1581, Kapriossa 1584–1587 ja Turussa 1597. Hän luovutti päällikkyyden Stålarmille.

Sotilasuransa lisäksi Fleming tunnetaan ensimmäisenä suomalaisena muistelmakirjailijana ja poliittisen historian kirjoittajana. *Memoriale Chronicum* käsittelee vuosien 1380-1591 tapahtumia ja *Res in Finnia* vuosien 1592-99.

## Teokset
*Memoriale Chronicum.* [Painamaton]

*Chronicon brevis.* [Painamaton]

*Res in Finnia, qui mutarint et variarint per octiennium.* Rostock, 1603.

## Katso myös
* Fleming (suku)

## Lähteet
Breitenfeldin taistelu

**Breitenfeldin taistelu** voi tarkoittaa ainakin seuraavia asioita:
*Breitenfeldin ensimmäinen taistelu (1631)
*Breitenfeldin toinen taistelu (1642)
George Lincoln Rockwell

**George Lincoln Rockwell** (9. maaliskuuta 1918 – 25. elokuuta 1967) oli American Nazi Party -puolueen perustaja ja johtaja, ja merkittävä yhdysvaltalainen uusnatsijohtaja. Hänestä käytetään myös sotilasarvonsa mukaista nimitystä ”Commander”. Hänet murhattiin vuonna 1967.

## Elämä
Rockwell syntyi Bloomingtonissa, Illinoisissa. Hänen vanhempansa, englantilais-skotlantilainen George Lovejoy Rockwell ja saksalais-ranskalaista syntyperää oleva Claire Schade Rockwell, olivat molemmat kuuluisia vaudeville-koomikkoja ja näyttelijöitä. Rockwell opiskeli Hebron Academyssa Lewinstonissa, Mainessa. Lopetettuaan opiskelut Brown Universityssä Rockwell liittyi Yhdysvaltain merivoimiin ja palveli siellä toisen maailmansodan ja Korean sodan ajan.

Rockwell oli vahva kansallissosialismin kannattaja ja holokaustin kieltäjä.

Rockwell salamurhattiin ampumalla vuonna 1967. Murhasta epäiltynä pidätettiin 29-vuotias John Patler, jonka ase löydettiin hylättynä muutaman korttelin päässä ampumapaikasta. Patler oli toiminut puolueen johtotehtävissä ja Rockwellin kustannustoimittajana puolueen *The Stormtrooper* -uutiskirjeessä. Rockwellin seuraaja Matt Koehl tiedotti lehdistölle, että Patler oli erotettu puolueesta saman vuoden huhtikuussa ”bolševikkiläisten taipumusten” vuoksi. Patler todettiin syylliseksi Rockwellin murhaan ja tuomittiin joulukuussa 1967 kahdenkymmenen vuoden vankeusrangaistukseen.

Rockwellin hautajaiset pidettiin 30. elokuuta 1967, mutta Pentagon esti hautaamisen Culpeper National Cemetery -hautausmaalle, koska saattue kieltäytyi poistamasta käsinauhojaan, joissa oli tunnuksena hakaristi. Rockwellin maalliset jäännökset kuljetettiin American Nazi Partyn päämajaan Arlingtoniin, missä hänen ruumiinsa poltettiin 31. elokuuta 1967 salaisissa hautajaisissa.

Marlon Brando esitti Rockwellia minisarjassa **.

## Teoksia
* *In Hoc Signo Vinces*, poliittinen manifesti (World Union of Free Enterprise National Socialists, 1960)
* *How to get out or stay out of the insane asylum* (American Nazi Party, 1960)
* *This Time The World*, omaelämäkerta (kirjoitettu 1960; White Power Publications, 1979; Liberty Bell Publications, 2004, ).
* *White Power* (kirjoitettu 1967; John McLaughlin, 1996, )

## Lähteet

## Aiheesta muualla
* "George Lincoln  Rockwell and the Church of Racism" Myles B. Kantorin haastattelu Frederick J. Simonellin kanssa (24. tammikuuta 2003)
* ''This Time The World'', kirjoittanut Lincoln Rockwell.
* Excerpts from ''This Time The World'', sisältää valokuvia.
* Full text of ''White Power'', Rockwellin viimeinen kirja.
* ''American Fuehrer: George Lincoln Rockwell and the American Nazi Party'' review kirjoittanut Katharine Whittemore.
* "Nazi's In America", katsaus, jonka on kirjoittanut Myrna Estep
* "Capitalist Conflicts and the Nation of Islam" Progressive Labor Partyn kirjoitus 
* A telegram to Rockwell, Malcolm X, 1965
* "When Hate Came to Town: New Orleans' Jews and George Lincoln Rockwell" kirjoittanut Lawrence N. Powell in *American Jewish History* (85.4, 1997, pp. 393-419) 
* "Blast from the Past: George Lincoln Rockwell" kirjoittanut David Maurer, julkaistu *Daily Progressissa* 24. elokuuta 2003)
Ndundan kieli

**Ndunda** on Nigeriassa puhuttava nigeriläis-kongolainen kieli. Sillä on äidinkielisiä puhujia 350 henkeä (1999). Suurin osa heistä asuu Taraban osavaltiossa.

## Lähteet
Nepalin kieli

**Nepali** on indoarjalainen kieli, jota puhutaan Nepalissa, Bhutanissa sekä joissakin Intian ja Myanmarin osissa. Noin puolet nepalilaisista puhuu nepalia äidinkielenään ja monet muut toisena kielenään. Kielellä on noin 16&nbsp;000&nbsp;000 puhujaa. Kielellä on virallinen asema Nepalissa ja kahdessa Intian osavaltiossa: Sikkimissä ja Länsi-Bengalissa. 

Nepalilla on yhdeksän päämurretta eikä kielen katsota olevan uhattuna. 

## Fonologia

### Konsonantit

Lähde: 

### Vokaalit

Kaikki vokaalit voivat esiintyä myös nasaalisina. 

Lähde: 

## Lähteet
Langkawi

**Langkawi** on 104 saaresta koostuva saariryhmä Malesiassa Kedahin osavaltiossa. Saari sijaitsee Malesian luoteisosassa Andamaanienmerellä, 30 kilometrin päässä Malesian rannikosta. Myös saariryhmän suurin saari tunnetaan nimellä Langkawi. Saaren asukasluku oli vuonna 2010 noin 94&nbsp;800. Langkawi ja Tuba ovat saariryhmän ainoat asutetut saaret. Langkawin suurin kaupunki on Kuah.

## Ilmasto
Langkawin ilmasto on trooppinen, vuoden keskimääräinen lämpötila on noin 32 celsiusastetta. Ilmastolle on tyypillistä kuumuus ja 85–90 prosentin suhteellinen kosteus. Sadekausi on elo-syyskuussa, joskin läpi vuoden esiintyy voimakkaita sadekuuroja.

## Liikenne
Etenkin pääsaarelle suuntautuvaa matkailua palvelee Langkawin kansainvälinen lentoasema . Sitä käytti vuonna 2010 noin 1,3 miljoonaa matkustajaa.

## Lähteet

## Aiheesta muualla
Bi

**Bi** tarkoittaa seuraavia:

* Bændasamtök Íslands, BÍ, Islannin maanviljelijöiden järjestö
* Bank Indonesia, BI, Indonesian keskuspankki
* bi, biseksuaali
* Bi, kiinalainen tähtikuvio ”Seinä”
* Bi, kiinalainen tähtikuvio ”Verkko”
* 
* Burundin ISO 3166-1 -koodi BI
* business intelligence, BI, liiketoimintatiedon hallinta
* 
* .
He

**He** tarkoittaa seuraavia:

* He, Asko Sahlbergin romaani
* 
* 
* 
* he, suomen kielen persoonapronomini
* He, Asko Sahlbergin romaani vuodelta 2010
* he, heprealaisen, foinikialaisen ja aramealaisen kirjaimiston viides kirjain
* hā’ eli he, arabialainen kirjain
* he, japanilaisen kana-aakkoston kirjain
* hallituksen esitys, HE, hallituksen parlamentille antama lakiehdotus
* Hockey East, HE, yhdysvaltalainen yliopistojääkiekkosarja
* Hollis and Eastern Railroad, lyhenne HE, yhdysvaltalainen rautatieyhtiö.
* HE eli holoseenin ajanlasku (engl. *Holosenic Era*)
* H.E., his/her eminence, hänen korkea-arvoisuutensa (yleensä tittelin edessä uskonnollisilla johtamilla, periytyy Vatikaanista erityisesti kardinaaleilla ja Paavin lähimmillä)
* H.E., his/her excellency, hänen korkea-arvoisuutensa (yleensä tittelin edessä valtiollisissa korkeissa viroissa, kuten suurlähettiläillä. Joissain tapauksissa edellistä uskontoon enemmälti viittaavaa titteliä on käytetty virallisissa valtiollisissa tilaisuuksissa, vaikka ko. henkilö ei ole korkeassa uskonnollisessa asemassa tjms.)
* He -nimisiä henkilöitä:
** He Bingjiao (s. 1997), kiinalainen sulkapalloilija
** He Chong (s. 1987), kiinalainen uimahyppyjen olympiavoittaja ja maailmanmestari 
** He Cihong (s. 1975), kiinalainen uinnin maailmanmestari
** He Hui (s. 1972), kiinalainen oopperalaulaja
** He Jiankui (s. 1984), kiinalainen geneetikko
** He Jianping (s. 1963), kiinalainen käsipalloilija
** He Jun (s. 1969), kiinalainen koripalloilija
** He Kexin (s. 1992), kiinalainen telinevoimistelija
** He Long (1896–1969), kiinalainen kommunistipoliitikko ja Kiinan kansantasavallan marsalkka
** He Pingping (1988-2010), kiinalainen lyhytkasvuinen mies
** He Wenna (s. 1989), kiinalainen trampoliinivoimistelija 
** He Zi (s. 1990), kiinalainen uimahyppääjä
** He Zizhen (1909–1984), Mao Zedongin kolmas puoliso
** Zheng He (1371–1435), kiinalainen tutkimusmatkailija

## Lähteet
Li

**Li** tarkoittaa seuraavia:

* 
* 
* 
* 
* 
* li, kiinalainen kosmologian ja filosofian käsite, joka tarkoittaa periaatetta tai luonnonlakia
* li, kiinalainen mittayksikkö, vastaa 500:aa metriä
* li-kiinalaiset, etninen ryhmä
* Lautiosaari, liikennepaikkalyhenne Li, rautatieliikennepaikka
* LI, Lili Aivanovan studioalbumi vuodelta 2012
* Li, taajama Øygardenin kunnassa Norjassa
* Li Auto, kiinalainen sähköautoja valmistava yritys

## Li-nimisiä henkilöitä
### Sukunimenä
* Li, aasialainen sukunimi

### Etunimenä
* Li Andersson (s. 1987), suomalainen poliitikko, Vasemmistoliiton ent. puheenjohtaja ja ministeri
* Li Englund  (1908–1993), suomalainen tekstiili- ja pukusuunnittelija
* Li Kochman (s. 1995), israelilainen judoka
* Chen Li (s. 1974), kiinalainen haulikkoampuja
* Chen Li (s. 1968), kiinalainen diplomaatti
* Du Li (s. 1982), kiinalainen kivääriampuja, maailmanmestari ja olympiavoittaja
* Gong Li (s. 1965), kiinalainen näyttelijä
* Jet Li (s. 1963), kiinalainen itämaisten taistelulajien taitaja ja elokuvanäyttelijä
* Lin Li (s. 1970), kiinalainen uimari ja olympiavoittaja
* Lu Li (s. 1976), kiinalainen telinevoimistelija ja olympiavoittaja
* Sun Li (1913–2002), kiinalainen kirjailija ja toimittaja
* Xu Li (s. 1989), kiinalainen painija
* Yang Li (s. 1991), kiinalainen jalkapalloilija
* Li Lykke Zachrisson eli Lykke Li (s. 1986), ruotsalainen laulaja ja lauluntekijä
Ne

**Ne** tarkoittaa seuraavia:

* myyräkuume, NE, latinankielisestä nimestä *nephropathia epidemica*, sairaus
* ne, suomen kielen demonstratiivipronomini
* Ne, kunta Italiassa
* 
* Nebraska, postilyhenne NE, Yhdysvaltain osavaltio
* 
* 
* 
* .

## Henkilöt
Ne on seuraavan henkilön nimi:

* Ne Win (1911–2002), burmalainen kenraali.
Na

**Na** tarkoittaa seuraavia:

* 
* NA, Namibian ISO 3166-1 -maakoodi
* NA, naurun kielen ISO 639-1 -koodi
* Nimettömät Narkomaanit, englanniksi *Narcotics Anonymous* (NA), järjestö
* .
* Nerikes Allehanda, ruotsalainen sanomalehti
* Namdalsavisa, norjalainen sanomalehti
* *[[NA (EP)|NA]]*, Im Na-yeonin albumi vuodelta 2024

## Luonnontieteet
* Avogadron vakio, tunnus *N<sub>A</sub>*
* 
* 

## Henkilöt
Na on seuraavien henkilöiden nimi:

* Li Na (s. 1982), kiinalainen tennispelaaja
* Ming-Na (s. 1963), yhdysvaltalainen näyttelijä
* Na Hong-jin (s. 1974), eteläkorealainen elokuvaohjaaja ja -käsikirjoittaja.
* Na Hye-sŏk, *Jeongwol* (1896–1948), korealainen taidemaalari, runoilija, kirjailija ja feministi

## Katso myös

* Senzeni Na, apartheidin vastaisen liikkeen protestilaulu.
Cl

**Cl** tarkoittaa seuraavia:

* 
* 
* 
* 
* 
* Sri Lanka, ajoneuvojen kansallisuustunnus CL, valtio
* cum laude approbatur, cl tai c, ylioppilaskirjoitusten ja yliopiston opintosuoritusten arvosana
* citato loco, c.l., mainitussa paikassa.

## Henkilöitä
* CL eli Lee Chae Rin, K-pop-yhtye 2NE1:n johtohahmo